มันนี่ทูเดย์
ธอส.ให้กู้บ้านใกล้ถึงเป้า
22 ก.ย. 2559

ธอส.ให้กู้บ้านใกล้ถึงเป้า
ธนาคารอาคารสงเคราะห์ (ธอส.) เปิดเผยความคืบหน้าโครงการบ้านประชารัฐว่า อนุมัติไปแล้ว 6,000 ล้านบาท คาดว่าสิ้นปีนี้จะปล่อยกู้ได้ครบ 1 หมื่นล้านบาทตามเป้าหมาย ส่วนโครงการสินเชื่อบ้าน 63 ปี ธอส. ปรากฏว่ามีประชาชนที่สนใจและยื่นขอกู้แล้ว วงเงิน 5,000 ล้านบาท จากเป้าหมายปล่อยกู้ 3 หมื่นล้านบาท รวมแล้วช่วง 9 เดือนแรกของปีนี้ ธอส.ปล่อยกู้ได้กว่า 1.03 แสนล้านบาท จากเป้าหมายทั้งปีที่ตั้งไว้ 1.7 แสนล้านบาท ขณะที่การแก้ปัญหาหนี้เสีย สามารถดำเนินการได้เดือนละ 500 ล้านบาท มั่นใจว่าสินปีนี้หนี้เสียจะลดลงได้ตามเป้าหมายที่ 5.4% ของสินเชื่อรวม
ธนชาตรับฝากดอกเบี้ยสูง
ธนาคารธนชาตออกแคมเปญเงินฝากให้ลูกค้าที่ต้องการออมเงิน ด้วยผลิตภัณฑ์เงินฝากประจำพิเศษ 22 เดือน โดยฝากเงินขั้นต่ำ 1 ล้านบาท อัตราดอกเบี้ยสูง 1.85% ต่อปี พร้อมรับดอกเบี้ยเป็นรายเดือน เปิดรับฝากตั้งแต่วันที่ 22 ก.ย.-31 ต.ค.2559